Source: http://www.nyiregyhazahirei.hu/2012/05/hazi-orizetben-szabolcsi-holding-volt.html
Timestamp: 2018-10-16 04:00:50+00:00

Document:
Házi őrizetben a szabolcsi holding volt vezére - Nyíregyháza Hírei
Home / eü-gazdaság / Nyíregyháza / őrizetben holding / Házi őrizetben a szabolcsi holding volt vezére
Házi őrizetben a szabolcsi holding volt vezére
7:15 eü-gazdaság, Nyíregyháza, őrizetben holding
A Nyíregyházi Törvényszék pénteken meghozott, jogerős határozatával megszüntette előzetes letartóztatását és elrendelte házi őrizetét a hűtlen kezeléssel gyanúsított Egészségügyi Holding Zrt. volt vezérigazgatójának.
A másodfokon eljáró bíróság ezzel megváltoztatta a Nyíregyházi Városi Bíróság nyomozási bírájának április 23-án meghozott, a volt vezérigazgató előzetes letartóztatásának fenntartásáról szóló határozatát – mondta el Nyakó Zsuzsanna.
A korábbi tárgyaláson az ügyészség és a védelem – arra hivatkozva, hogy a gyanúsított munkaviszonya időközben megszűnt a holdingnál – az előzetes letartóztatás megszüntetését és a házi őrizet elrendelését indítványozta, ezt azonban a városi bíróság elutasította.
A szóvivő ugyanakkor kifejtette: a bejelentett fellebbezések után eljáró Nyíregyházi Törvényszék szerint a nyomozási bíró azt helyesen állapította meg, hogy a jelentős tárgyi súlyú, bonyolult, több szálon futó vagyon elleni bűncselekmények elkövetésének megalapozott gyanúja változatlanul fennáll, a törvényszék jogi álláspontja azonban eltért az elsőfokú bíróságétól.
A határozat indoklásában a másodfokú bíróság kitért arra: a törvényi rendelkezés és a jogértelmezés szerint – miután az ügyész saját hatáskörben, a nyomozás állására figyelemmel megszüntetheti az előzetes letartóztatást – ilyen ügyészi indítvány esetében a bíróság csak az enyhébb kényszerintézkedésről dönthet. Ebben az esetben nincs jogi lehetőség az előzetes letartóztatás fenntartására.
A törvényszék álláspontja szerint a nyomozás érdeke a személyi szabadság enyhébb korlátozásával is biztosítható, ezért a gyanúsított előzetes letartóztatását megszüntette és vele szemben június 4-ig házi őrizetet rendelt el.
Kiss Zoltán Tamást, a négy szabolcsi kórházat működtető holding korábbi vezérigazgatójátfebruár 7-én vette őrizetbe a rendőrség, a bíróság pedig február 10-én meghozott végzésével elrendelte a különösen nagy vagyoni hátrányt okozó hűtlen kezelés bűntettével gyanúsított intézményvezető egy hónapra szóló előzetes letartóztatását. Márciusban a városi bíróság a megyei főügyészség indítványára két hónappal meghosszabbította Kiss Zoltán Tamás előzetes letartóztatását.
Az Egészségügyi Holding Zrt. élére időközben másik vezetőt neveztek ki, mivel az államosítással formailag megszűnt Kiss Zoltán Tamás tisztsége. A februárban megindított nyomozás eredetileg a holding két közbeszerzési eljárását érintette: a gyanú szerint egy vezérlési-irányítási számítógépes program, illetve egy automata gyógyszerelő rendszer beszerzéséhez kötődően történtek szabálytalanságok. A nyomozás emellett további szabálytalanságokat is feltárt: a vezérigazgató az egyik személyi asszisztensét egyéni vállalkozóként és munkaszerződéssel is alkalmazta ugyanarra a munkakörre.
forrás:www.medicalonline.hu
Házi őrizetben a szabolcsi holding volt vezére Reviewed by Marianna on 7:15 Rating: 5
őrizetben holding

References: bíróság 
 Bíróság 
 bíróság 
 bíróság 
 bíróság 
 bíróság 
 bíróság